Um 600 Boeing 737 Max vélar eru kyrrsettar víða um heim og stefnir nú í enn frekari tafir á því að þær komist á loftið á ný . Flugmálayfirvöld í Bandaríkjunum ætla nú að skoða og kvitta upp á flughæfi hverrar einustu af Boeing 737 MAX vélum fyrirtækisins áður en þeim verður hleypt á loft á ný . Þetta kemur fram í bréfi til Boeing frá FAA , flugmálaeftirlitinu í Bandaríkjunum , sem þýðir að það verður tímafrekara og flóknara ferli að koma vélunum í notkun á ný en áður talið . Eins og ítarlega hefur verið fjallað um í fréttum voru allar vélar af þessari gerð kyrrsettar eftir tvö alvarleg flugslys á skömmum tíma þar sem allir um borð létust , það síðara í mars á þessu ári . Hafa flugmálayfirvöld í landinu tekið af fyrirtækinu réttinn til að framkvæma slíka rannsókn og öryggisprófanir sjálft , líkt og það hefur gert árum saman . Ekki er ljóst hve mikil töf verður af ákvörðuninni , það veltur að hluta til á hve vel gengur hjá Boeing sjálfu að undirbúa kyrrsettar vélar undir skoðun og að hluta til á starfsfólki FAA . Um 600 vélar af þessari gerð eru kyrrsettar víða um heim , en félagið hélt áfram framleiðslu vélanna þrátt fyrir kyrrsetninguna sem bíða við verksmiðju félagsins í Seattle . Hugðust byrja að afhenda vélar í desember á ný Ákvörðunin setur enn meiri vafa á það að hægt verði að koma vélunum í notkun fyrir árslok , en félagið hafði vonast til þess að geta byrjað að afhenda vélarnar á ný í desembermánuði . Áætlað er að það taki nokkrar vikur til viðbótar fyrir FAA og önnur flugmálayfirvöld að klára breyttar reglur um þjálfun flugmanna á vélarnar . Ákvörðunin nú kemur á sama tíma og Bandaríkin , Kanada og fleiri lönd virðast nálgast það að samræma reglur um þjálfun MAX flugmanna , og stefnir í að það muni duga að þeir geti fengið að fljúga þeim eftir viðbótarþjálfun sem einungis krefjist notkunar tölvu , í stað þess að krefjast notkunar flugherma líkt og þess sem er í eigu Flugleiða . Yfirmaður sendir starfsmönnum stuðning Í bréfinu kemur fram að Boeing muni ekki fá heimild til að framkvæma prófanirnar sjálft fyrr en vélarnar uppfylli allar kröfur flugmálayfirvalda í hönnun og framleiðslu . Fjölmörg flugfélög , þar á meðal Icelandair , Southwest Airlines , American Airlines og United Airlins hafa tekið vélarnar út úr áætlunum sínum fram í marsmánuð . Ali Bahrami yfirmaður öryggismála hjá FAA ritaði yfirmanni flugmálaeftirlitsins , Steve Dickinson , bréf þar sem hann sagðist vilja senda „ sterk skilaboð til 737 MAX teymisins til að tryggja þeim að öryggi , frekar heldur en tímatafla Boeing , sé í forgangi hjá félaginu , “ sagði Bahrami að því er WSJ greinir frá . Dickinson sendi skilaboð til baka til starfsmanna sinna að FAA væri með fulla stjórn á vottunarferlinu og sagði þeim að setja öryggismálin í forgangi . „ Ég veit að það er mikil pressa á að koma vélunum aftur í notkun hratt , “ sagði Dickinson . „ Ég vil að þið vitið að ég vil að þið takið ykkur þann tíma sem þið þurfið og einbeitið ykkur algerlega á öryggismálin . Ég styð við bakið á ykkur . “